РЕШЕНИЕ НА СЪВЕТА
от 22 декември 2009 година
относно назначаването на членове и заместник-членове на Комитета на регионите за периода от 26 януари 2010 г. до 25 януари 2015 г.
(2009/1014/ЕС)
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за функционирането на Европейския съюз, и по-специално член 300, параграф 3 и член 305 от него, във връзка с член 8 от Протокола относно преходните разпоредби, приложен към Договора за функционирането на Европейския съюз и към Договора за Европейския съюз,
като взе предвид предложенията, направени от всяка държава-членка,
като има предвид, че:
(1)
Член 300, параграф 3 от Договора за функционирането на Европейския съюз изисква членовете или заместник-членовете на Комитета на регионите освен да са представители на регионалните и местните власти и „или да са на изборна длъжност в рамките на дадена регионална или местна власт, или да носят политическа отговорност пред изборен орган“.
(2)
Член 305 от Договора за функционирането на Европейския съюз предвижда членовете на Комитета и равен брой заместници да се назначават от Съвета за срок от пет години в съответствие с предложенията, направени от всяка държава-членка.
(3)
Член 8 от Протокола относно преходните разпоредби посочва разпределението на членовете на Комитета на регионите.
(4)
Мандатът на членовете и заместник-членовете на Комитета на регионите изтича на 25 януари 2010 г., поради което в Комитета на регионите следва да бъдат назначени нови членове и заместник-членове.
(5)
Настоящите назначения ще бъдат последвани на по-късна дата от назначения на други членове и заместник-членове, чийто номинации преди 14 декември 2009 г. не са били съобщени на Съвета,
ПРИЕ НАСТОЯЩОТО РЕШЕНИЕ:
Член 1
В Комитета на регионите се назначават, за периода от 26 януари 2010 г. до 25 януари 2015 г.:
-
за членове - лицата, включени в списъка за съответната държава-членка в приложение I;
-
за заместник-членове - лицата, включени в списъка за съответната държава-членка в приложение II.
Член 2
Настоящото решение се публикува в Официален вестник на Европейския съюз.
Настоящото решение влиза в сила в деня на приемането му.
Съставено в Брюксел на 22 декември 2009 година.